**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.07.2018, ora 08.00 – 19.07.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 19.07.2018, ora 07.00**

**RÂURI**

**Debitele au fost în creștere** pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, bazinele superioare ale Sucevei, Moldovei și Bistriței, ca urmare a precipitațiilor înregistrate și propagării și doar prin propagare pe cursul superior al Prutului. Pe celelalte râuri, debitele au fost în scădere, exceptând râurile din bazinele: Siret (exceptând Trotușul), bazinul mijlociu și inferior al Prutului și râurile din Dobrogea, unde au fost relativ staționare.

Scurgeri importante pe versanţi, torenţi, pâraie, viituri rapide pe râurile mici cu efecte de inundaţii locale şi creşteri mai însemnate de niveluri și debite s-au înregistrat pe unele râuri din zonele de deal și munte din nordul, centrul, vestul, sud-vestul țării și pe cele din Dobrogea, ca urmare a precipitațiilor căzute în interval sub formă de aversă, izolat cu caracter torențial și mai însemnate cantitativ.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Bega, Bârzava, Jiu, Vedea, Ialomița, Tazlău, Sitna, cursul Prutului, bazinele inferioare ale Oltului și Argeșului, cursul mijlociu și inferior al Siretului și mai mici (10-30% din mediile multianuale lunare) râurile din bazinul hidrografic Bârlad și cursul superior al Crasnei.

În interval au fost emise o **AVERTIZARE HIDROLOGICĂ** pentru fenomene imediate și zece **ATENŢIONǍRI HIDROLOGICE** pentru fenomene imediate.

**Debitele vor fi în creștere** pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, bazinele superioare ale Jiului, Argeșului, Ialomiței, Buzăului, Rm. Sărat, Putnei și Trotușului, bazinele superioare și mijlocii ale Oltului, Sucevei, Moldovei, Bistriței și pe râurile din Dobrogea, ca urmare a precipitațiilor prognozate și propagării, doar prin propagare pe cursul superior al Prutului și relativ staționare pe celelalte râuri.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite pe unele râuri din zonele de deal și munte din nordul, centrul, vestul și sud-vestul țării, ca urmare a precipitațiilor sub formă de aversă, izolat cu caracter torențial și mai însemnate cantitativ, prognozate.

**DUNĂRE**

**Debitul la intrarea în ţară (secţiunea Baziaş) în intervalul 18 – 19.07.2018 a fost în scădere, având valoarea de 4200 m3/s**, sub media multianuală a lunii iulie (5350 m3/s).

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (4000 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 18.07.2018, ora 09.00 – 19.07.2018, ora 06.00**

**ÎN ŢARĂ**

Vremea a fost, în general, instabilă. Au fost înnorări temporar accentuate, averse și descărcări electrice în Maramureș, Moldova, cea mai mare parte a Banatului, Crișanei, Transilvaniei, local în Muntenia, Dobrogea și izolat în Oltenia. Cantitățile de apă, căzute în intervale scurte de timp sau prin acumulare, au depășit pe suprafețe mici 20...25 l/mp și punctiform 50 l/mp (până la 75 l/mp la Cuntu - în Munții Țarcului - județul Caraș-Severin). Căderi de grindină au fost consemnate pe raza județelor Călărași, Ialomița și Bacău. Vântul a suflat slab și moderat, cu intensificări în sudul Olteniei și în zona montană înaltă, dar și de scurtă durată în timpul ploilor (cu viteze de până la 65...75 km/h). Temperaturile maxime, în scădere față de ziua precedentă în cea mai mare parte a țării, dar îndosebi în regiunile intracarpatice, unde vremea a fost răcoroasă, au fost cuprinse între 18 grade la Petroșani și 31 de grade la Constanța. La ora 06.00, valorile termice se încadrau între 12 grade la Rădăuți și 21 de grade la Calafat, Constanța Dig, Gura Portiței și Sulina.

***Observaţii:*** *începând de ieri, de la ora 06.00, au fost în vigoare 67 de mesaje privind fenomene meteorologice periculoase imediate, 9 avertizări cod portocaliu (4 emise de SRPV Bacău, 3 emise de CNPM pentru Muntenia și 2 de SRPV Constanța) și 58 de atenționări cod galben, emise după cum urmează: 20 de SRPV Constanța, 15 de SRPV Bacău, 13 de CNPM pentru Muntenia, 5 de SRPV Sibiu, 3 de SRPV Cluj, 1 de SRPV Timișoara și 1 de SRPV Craiova.*

**LA BUCUREŞTI**

Vremea a fost ușor instabilă. Cerul a fost variabil, cu înnorări temporar accentuate după-amiaza, când în unele cartiere s-au semnalat averse slabe și descărcări electrice. Vântul a suflat slab și moderat. Temperatura maximă a fost de 29 de grade la Afumați și Băneasa și de 30 de grade la Filaret. La ora 06.00, se înregistrau 17 grade la Băneasa, 18 grade la Afumați și 19 grade la Filaret.

**3. Prognoza meteorologică în intervalul 19.07.2018, ora 09.00 – 20.07.2018, ora 09.00**

**ÎN ŢARĂ**

Vremea va fi instabilă, iar temperaturile se vor situa sub cele normale la această dată în majoritatea regiunilor. Cerul va avea înnorări temporar accentuate și vor fi averse și descărcări electrice pe arii relativ extinse la deal, la munte, în Banat, Crișana, Maramureș, Transilvania, Moldova, Dobrogea, local în Muntenia și izolat în Oltenia. Ploile vor avea și caracter torențial și pe suprafețe mici se vor acumula cantități de apă de peste 20...25 l/mp. Vor fi condiții de grindină. Vântul va sufla slab și moderat, local cu intensificări temporare, în special în sud-vest și la munte. Temperaturile maxime se vor încadra între 23 și 30 de grade, iar cele minime între 14 și 22 de grade.

**LA BUCUREŞTI**

Vremea va fi, în general, instabilă. Cerul va avea înnorări temporar accentuate și mai ales ziua vor fi averse și posibil descărcări electrice. Vântul va sufla slab și moderat. Temperatura maximă, ușor mai scăzută decât cea normală la această dată, va fi de 26...27 de grade, iar cea minimă de 17...18 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 17.07.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 17.07.2018-18.07.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.